[{"text_idx": "#000009", "text": "Adroddiad Blynyddol a Datganiadau Ariannol"}, {"text_idx": "#000012", "text": "Uchel Siryf newydd yn gwobrwyo myfyrwyr am eu gwaith gwirfoddol"}, {"text_idx": "#000014", "text": "Cyflwynwyd gwobrau i\u2019r holl enillwyr gan yr Uchel Siryf, Mrs Marian Wyn Jones, gan gyflawni ei swyddogaeth gyntaf fel Uchel Siryf. Llongyfarchwyd y myfyrwyr am roi o\u2019u hamser a\u2019u hymdrechion, ar ben eu gwaith astudio, i gyfrannu at y gymuned myfyrwyr a'r gymuned yn ehangach trwy eu gwaith gwirfoddol."}, {"text_idx": "#000015", "text": "Wrth gyflwyno\u2019r gwobrau dywedodd Mrs Marian Wyn Jones, \u201cMae\u2019n bleser cael cydnabod a gwobrwyo myfyrwyr Prifysgol Bangor am y gwaith gwerthfawr y maent yn cyflawni mewn rolau, cynlluniau a rhaglenni gwahanol o fewn y gymuned leol. Mae\u2019r myfyrwyr yn gwirfoddoli mewn ystod eang o brojectau, ac yn rhoi 400 awr bob wythnos yn gwirfoddoli mewn projectau sy\u2019n ymwneud a\u0302 phlant, pobl ifanc a phobl agored i niwed yn y gymdeithas.\u201d"}, {"text_idx": "#000016", "text": "Mike Dixon, myfyriwr Troseddeg a Seicoleg 28 oed a ddaw yn wreiddiol o ardal Wigan. Derbyniodd Mike \u00a3100 i gydnabod ei waith gydag un o brojectau gwirfoddoli Myfyrwyr Bangor, sef project Ty\u0302 Newydd, a gynhelir mewn hostel fechni\u0308aeth ym Mangor. Mae\u2019r project yn ymwneud ag annog y dynion i gymdeithasu a chymryd rhan mewn gweithgareddau fel sgwrsio cyffredinol a thwrnameintiau pwl. Wrth enwebu Mike dywedwyd, \u201cMae\u2019n bleser cydweithio gyda Mike ar y project; mae\u2019n arweinydd ac yn esiampl dda i\u2019r dynion ac yn dangos cydbwysedd iach rhwng bod yn gyfrifol a chael hwyl\u201d."}, {"text_idx": "#000018", "text": "Yn o\u0302l yr enwebiad, yr hyn sy\u2019n gwneud Jamie\u2019n unigryw yw ei angerdd heintus a brwdfrydedd i roi cyfle i bobl eraill, gan sicrhau diogelwch, trefniadaeth a chyfranogiad o\u2019r radd uchaf bob amser. Mae\u2019n unigolyn bonheddig a brwdfrydig y mae pawb yn ei hoffi ac mae\u2019n llysgennad da i Fangor a\u2019r myfyrwyr.\u201d Derbyniodd Jamie \u00a3100."}, {"text_idx": "#000019", "text": "Enillwyd y wobr grw\u0302p o \u00a3300 gan Nawdd Nos, sef gwasanaeth gwrando a gwybodaeth a gaiff ei redeg gan fyfyrwyr i fyfyrwyr. Derbyniodd cydlynwyr Nawdd Nos, Lucy Bryning a Susan McCandless y wobr ar ran y grw\u0302p. Bwriad Nawdd Nos yw sicrhau bod pob myfyriwr yn cael mynediad at gefnogaeth tu-allan-i-oriau ar ffurf gwasanaeth gwrando sy\u2019n gyfeillgar a ddim yn feirniadol. Mae\u2019r gwasanaeth yn agored bob nos rhwng 8.00 y nos ac 8.00 y bore yn ystod y tymor. Mae\u2019r grw\u0302p yn rhoi cefnogaeth i fyfyrwyr ar adeg pan nad oes llawer o wasanaethau myfyrwyr, teulu neu ffrindiau ar gael. Caiff y gwirfoddolwyr eu hyfforddi i gefnogi unigolion sy\u2019n delio a\u0302 nifer o wahanol broblemau. Bydd myfyrwyr yn ffonio Nawdd Nos i drafod pob math o broblemau ymarferol sy\u2019n effeithio ar fyfyrwyr fel arholiadau neu broblemau academaidd yn ogystal a\u0302 materion iechyd meddwl fel hunan-niwedio neu hunanladdiad. Gall Nawdd Nos hefyd gyfeirio myfyrwyr at wybodaeth berthnasol a gwasanaethau eraill yn y brifysgol a thu hwnt. Ar hyn o bryd mae Nawdd Nos yn cynnig cyfle i 65 o fyfyrwyr wirfoddoli am o leiaf wyth shifft 12 awr yr un yn ystod y flwyddyn, gan wneud cyfanswm o dros 5,000 awr o wirfoddoli. Dywedodd Lucy ar ran Nawdd Nos y caiff yr arian ei wario ar achos da, \u201cMae\u2019r gwirfoddolwyr yn ddienw oherwydd naturiol cyfrinachol y gwasanaeth. Golyga hyn nad ydynt yn aml yn cael yr un gydnabyddiaeth gan eu cyfoedion a\u2019r gymuned o gymharu a\u0302 dulliau eraill o wirfoddoli. Felly rydym yn hynod falch o dderbyn y wobr ar ran ein holl wirfoddolwyr a gall bob un ohonynt deimlo\u2019n falch am yr hyn maent yn ei gyflawni a\u2019r gydnabyddiaeth a gafwyd heddiw.\u201d"}]